**A KUTATÓTÁBOR HELYE**

Magyar Tudományos Akadémia Természettudományi Kutatóközpont,
1117 Budapest,
XI. kerület, Magyar Tudósok körútja 2.

**A KUTATÓTÁBOR IDŐPONTJA**

2014. június 29. – július 5.

**JELENTKEZÉSI FELTÉTELEK**

A 2013/2014-es tanévben 10. vagy 11. osztályos (nyelvi előkészítő évfolyammal induló képzésben résztvevők esetén 11. vagy 12. osztályos) középiskolások jelentkezését várjuk.

Azok közül a diákok közül választjuk ki a kutatótábor résztvevőit, akiknek a teljes pályázati anyaga a 2014. június 4-i határidőre megérkezik intézetünkbe.

**A PÁLYÁZATOKRÓL**

**A pályázati anyagnak a következőket kell tartalmaznia:**

1. Személyes adatok:

Pályázó neve:
Születési hely, idő:
Anyja neve:
Lakhely neve, címe:
Iskola neve, címe:
Iskola igazgatójának neve:
Kémiatanár neve:
Osztály száma:
Pályázó telefonszáma:
Pályázó e-mail címe:

2. A „Témák” menüpont alatt felsorolt témák közül jelölj meg hármat, amikkel legszívesebben foglalkoznál a kutatótábor ideje alatt! (Sajnos nem ígérhetjük, hogy a felvett diákok mindegyike az első helyen megjelölt témát kapja, de igyekezni fogunk, hogy a három közül valamelyikkel foglalkozhasson majd.)

3. Indokold meg, hogy miért az adott témákat választottad! Az indoklás témánként ne haladja meg az egy oldalt.

4. Írj egy rövid (minimum egy, maximum két oldalas) esszét arról, hogy milyen kémiai természetű problémák foglalkoztatnak! Szabadon választott téma.

5. Egyéb közlendők: itt sorolhatod fel a versenyeredményeidet (az oklevelek szkennelt változatát mellékeld!), milyen szakkörökre jársz, speciális érdeklődési területed, szabadidős tevékenységeid, stb.

6. Tanári ájánlást külön lapon a tanár aláírásával. Néhány soros támogatói levelet (kémia, fizika, biológia, matematika) szaktanártól vagy osztályfőnöktől várunk.

7. Szülői, nevelői hozzájárulás külön lapon a következő szöveggel:
Hozzájárulok, hogy lányom/fiam 2014. június 29. és július 5. között részt vegyen az MTA Természettudományi Kutatóközpontnak a kutatóközpont által finanszírozott „AKI Kíváncsi Kémikus” nyári kutatótáborában. Dátum, aláírás.

**A pályázat intézetünkbe érkezésének határideje:**

2014. június 4.

**Milyen formában és hova kell küldeni a pályázatot?**

Az 1., 2., 3., 4. és 5. pontok tartalmát elektronikusan Microsoft® Office Word fájlként vagy pdf formátumban e-mailben várjuk a **gyorik.gabriella@ttk.mta.hu** címre.

A 6. és 7. pontok tartalmát küldheted levélben intézetünk postacímére: Magyar Tudományos Akadémia Természettudományi Kutatóközpont, Anyag- és Környezetkémiai Intézet, **1519 Budapest , Pf. 286**. A borítékra írd rá: “AKI Kíváncsi Kémikus”, faxon ***a XXXXXXX06-1-438 1147*** faxszámra, vagy a beszkennelt változatot e-mailben a **gyorik.gabriella@ttk.mta.hu** címre. Az utóbbi két esetben az eredetit a táborba érkezéskor kérjük.

Ha valakinek nincs módja arra, hogy elektronikusan küldje be pályázatát, vegye fel velünk a kapcsolatot levélben, faxon, telefonon (06-1-382-6987) vagy e-mailben. Meg fogjuk találni a megoldást arra, hogy a pályázat a lehetőségek szerint eljusson hozzánk.

**Előzetes pályázásra is van mód 2014. május 28-ig.**

Ha megírtad már a pályázatodat, de nem vagy benne biztos, hogy az minden szükséges adatot tartalmaz, azért nyugodtan küldd el nekünk. Megnézzük, és azonnal értesítünk, ha valamit pótolnod kell még 2014. június 4-ig.

**Sikeres pályázóknak a tábor ingyenes.**

Kutatóközpontunk biztosítja a munkához szükséges feltételeket, napi háromszori étkezést, szállást, az ide- és hazautazás költségeit (közösségi közlekedés esetén, személygépkocsival történt utazáshoz térítést nem tudunk adni), ezeken felül arról is gondoskodunk majd, hogy az esti órákat tartalmasan tölthessétek el diáktársaitok társaságában.

**BÍRÁLÓK**

A pályázatokat a Természettudományi Kutatóközpont alábbi kutatói bírálják:

**Jemnitz Katalin**, Ph.D., tudományos főmunkatárs, Kognitív Idegtudományi és Pszichológiai Intézet

**Rosenbergerné Mihályi Magdolna**, Ph.D., tudományos főmunkatárs, Anyag- és Környezetkémiai Intézet

**Szegedi Ágnes**, Ph.D., tudományos főmunkatárs, Anyag- és Környezetkémiai Intézet

**Paszternák András**, Ph.D., tudományos munkatárs, Anyag- és Környezetkémiai Intézet

A 2014. június 4-ig beérkezett pályázatokat bíráljuk.

**TÉMÁK**

**SZÁLLÁS**

Baár-Madas Református Gimnázium Diákotthona,
Budapest, II. Lorántffy Zsuzsanna u. 3.

A nem Budapesten élő diákok lakhatnak a kollégiumban, de indokolt esetben (pl. távolabb laknak) a budapestiek is kérhetnek szállást.
A diákok 3 – 7 ágyas szobákban nyernek elhelyezést. Reggelit és vacsorát a kollégiumban kapnak. A reggeli és vacsora tálalását és a mosogatást a diákok végzik. Meleg ebédet a Kutatóközpontban biztosítunk.

**SZERVEZŐK**

Lendvayné Győrik Gabriella, egy. dr., tudományos munkatárs , Anyag- és Környezetkémiai Intézet

Mezeiné Seres Ágota, gazdasági ügyintéző, Anyag- és Környezetkémiai Intézet

Kránicz Andrea, titkárnő, Anyag- és Környezetkémiai Intézet

Jámbor Mihályné, titkárnő, Anyag- és Környezetkémiai Intézet

**FELVETT DIÁKOK LISTÁJA**

**EGYÉB SZAKMAI TÁBOROK**

**MFA Nyári Iskola** [**http://alag3.mfa.kfki.hu/mfa/nyariiskola/**](http://alag3.mfa.kfki.hu/mfa/nyariiskola/)

**Eötvös Természettudományos Tábor** [**http://termtudtabor.eotvos.elte.hu/2013/**](http://termtudtabor.eotvos.elte.hu/2013/)

**Varázslatos Kémia nyári tábor** [**http://www.varazslatos-kemia-tabor.mke.org.hu/**](http://www.varazslatos-kemia-tabor.mke.org.hu/)